મળતી જાણકારી અનુસાર ડોનાલ્ડ ટ્રમ્પને કિમ જોંગ ઉન તરફથી એક પત્ર મળ્યો છે. વાઈટ હાઉસ તરફથી જણાવવામાં આવ્યું છે કે આ પત્ર ખુબ જ સકારાત્મક છે. આ પત્રનો પ્રાથમિક ઉદેશ હતો કે ડોનાલ્ડ ટ્રમ્પ અને કિમ જોંગ વચ્ચે બીજી મુલાકાત થાય. આ પત્ર મળ્યા પછી સારા સેન્ડર્સ ઘ્વારા જણાવવામાં આવ્યું કે આ એક એવો પત્ર છે જેની રાહ વાઈટ હાઉસ જોઈ રહ્યું હતું અને તેના માટે વાઈટ હાઉસ તૈયાર પણ છે. તેની સાથે સાથે વાઈટ હાઉસ ઘ્વારા જણાવવામાં આવ્યું કે આ પત્ર તેઓ ત્યાં સુધી જાહેર નહીં કરે જ્યાં સુધી કિમ જોંગ ઉન જાતે તેની સહમતી નહીં આપે.